# LEIRIKOULUSOPIMUS

Leirikouluun liittyviä periaatteita:

* Leirikoulu on koulua, joka toteutetaan normaalista koulutyöstä poiketen koulun ulkopuolella.
* Leirikoulu toteutetaan opetussuunnitelman tavoitteiden ja periaatteiden mukaisesti.
* Leirikoulu on koulun toimintaa ja se kirjataan koulun lukuvuosisuunnitelmaan.
* Leirikoulussa noudatetaan koulun järjestyssääntöjä sekä opettajien ja valvojien antamia ohjeita.
* Alkoholin, tupakkatuotteiden sekä huumaavien aineiden käyttö ja hallussapito ovat leirikouluissa kiellettyjä.
* Majoitustiloista ei saa poistua ilman lupaa eikä majoitustiloihin saa tuoda vieraita.

Mukana olevat opettajat ovat leirikoulussa virantoimituksessa kaikkine oikeuksineen ja velvollisuuksineen. Heillä on oikeudet ryhtyä toimenpiteisiin turvallisen opiskeluympäristön varmistamiseksi ja oppilaiden ojentamiseksi. Oppilaat ovat velvollisia noudattamaan kaikkia opettajien antamia ohjeita koko leirikoulun ajan, vuorokauden ympäri.

Leirikoulussa mukana olevat vanhemmat toimivat leirikoulun valvojina ja avustavat sekä seuraavat leirikoulua, esimerkiksi ryhmänjohtajina ja majoitustilojen valvontatehtävissä. Heillä ei ole opettajalle kuuluvia oikeuksia, vaan heidän on ongelmatapauksissa pyydettävä mukana olevilta opettajilta ohjeita ja apua.

Leirikoulu toteutetaan leirikoulusuunnitelman mukaisesti ja vastuuopettajan päättämällä tavalla. Vanhemmilla ei ole oikeutta järjestää leirikoulun aikana lapsilleen muuta ohjelmaa.

***Menettelytavat ja seuraamukset sääntörikkomuksissa***

Oppilas on velvollinen noudattamaan leirikoulun vastuuopettajan ja mukana olevien muiden opettajien sekä valvojien ja kuljetuksesta vastaavien ohjeita ja määräyksiä. Erityisen raskauttavia ovat oppilaan toiminta tai laiminlyönnit, jotka vaarantavat leirikouluun osallistuvien turvallisuuden tai leirikoulun suunnitelman mukaisen toteutumisen. Leirikoulun vastuuopettajalla on oikeus lähettää sääntöjä rikkova oppilas valvojan saattamana kotiin kesken leirikoulun. Ennen kotiin lähettämistä opettaja tiedottaa oppilaan huoltajia asiasta.

**Oppilaat ja heidän huoltajansa sitoutuvat allekirjoituksillaan noudattamaan ja hyväksymään edellä kirjoitetut säännöt, menettelytavat ja seuraamukset.**

## Oppilaan sitoumus

Sitoudun noudattamaan ja hyväksymään edellä kirjoitetut säännöt, menettelytavat ja seuraamukset sekä toimimaan leirikoulussa annettujen ohjeiden mukaisesti. Huolehdin omalta osaltani siitä, että leirikoulu onnistuu ja kenenkään leirikouluun osallistuvan turvallisuus ei vaarannu minun käyttäytymiseni tai laiminlyöntini johdosta.

|  |  |
| --- | --- |
| Oppilaan nimi | Oppilaan luokka |
| Oppilaan allekirjoitus | Päiväys |
|  | .      . |

## Oppilaan huoltajan sitoumus

Sitoudun edellyttämään lapseltani leirikoulun sääntöjen, menettelytapojen ja opettajien antamien ohjeiden noudattamista ja painottamaan niiden merkitystä leirikoulun turvallisuudelle ja onnistumiselle.

|  |  |
| --- | --- |
| Puhelinnumero, josta huoltajan tavoittaa leirikoulun aikana | |
| Huoltajan allekirjoitus | Päiväys |
|  | .      . |

Lisätietoa koulun ulkopuolella järjestettävän opetuksen ja muun toiminnan periaatteista ja säännöistä löytyy Nurmijärven kunnan verkkosivuilta osoitteesta: <https://www.nurmijarvi.fi/kuntalaisen-palvelut/lasten-nuorten-ja-perheiden-palvelut/opetus-ja-koulutus/perusopetus/koulun-arki/retket-ja-leirikoulut/>